Развојна агенција Србије и Привредна комора Србије заједнички, у складу са Програмом интернационализације привредних друштава број: 1-01-110-13/2019 од 30.10.2019. године, објављују

**ЈАВНИ ПОЗИВ ЗА УЧЕШЋЕ НА МЕЂУНАРОДНОМ САЈМУ ИНДУСТРИЈЕ И ТЕХНИКЕ „HANNOVER MESSE“ У ХАНОВЕРУ;, НЕМАЧКА**

Развојна агенција Србије и Привредна комора Србије организују наступ српских привредника у оквиру националног штанда Србије на предстојећем међународним сајму индустрије и технике „HANNOVER MESSE“ који се одржава у Хановеру, Немачка, у периоду од 13. до 17. јула 2020. године.

Наступ на међународном сајму омогућава излагачима да представе своје производе и пласирају их на нова тржишта, као и да поспеше постојеће и стекну нове пословне контакте.

„Hannover Messe“ (<https://www.hannovermesse.de/en/>) се одржава више од 70 година и представља водећи технолошки сајам на тржишту Европе. У 2019. години на сајму је учествовало више од 6.000 излагача из 98 земље. Сајам је посетило преко 211.000 стручних посетилаца из више од 110 земаља.

На сајму „Hannover Messe“ у 2020. години, Србијеа ће се представити са два штанда у хали Automation, Motion & Drives и хали Engineered Parts & Solutions.

Развојна агенција Србије сноси трошкове закупа простора и изградње штанда док излагачи сносе трошкове **партиципације** која износи **1.000 евра** (у динарској противвредности по средњем курсу НБС на дан регистрације менице у Регистру меница од стране излагача).

Право на учешће на националном штанду на сајму имају привредна друштва која испуњавају следеће услове:

1. да су регистровани у Агенцији за привредне регистре Републике Србије;
2. да је претежна делатност привредних субјеката производња и прерада из делатности из које је сајам, а у случају великих привредних друштава који су регистровани за другу делатност да имају регистрован огранак који се бави производњом или прерадом из делатности из које је сајам;
3. да су измирили све обавезе по основу пореза и доприноса;
4. да над њима није покренут претходни стечајни поступак, стечајни поступак или поступак ликвидације;
5. да су да су у претходној години извозили своју робу на бар једно инострано тржиште;
6. да нису у тешкоћама[[1]](#footnote-1).

Документација коју је потребно доставит:

1. Образац 1 – Пријава (попуњена, потписана и оверена);
2. Испуњеност услова делатности ће се проверавати на основу шифре делатности под којом је привредни субјекат регистрован у АПР. Изузетно, у случају да се претежна шифра привредног субјекта односи на другу делатност, а привредни субјекат обавља и делатност која је предвиђена као услов, потребно је доставити образложење и доказ за обављање те делатности;
3. Образац 2 - Изјаву да Подносилац пријаве није у тешкоћама, да није регистрован претходни стечајни поступак, стечајни поступак или поступак ликвидације;
4. Уверење надлежне пореске управе да је Подносилац пријаве измирио све јавне приходе (порезе и доприносе), које не сме бити старије од три месеца од датума објављивања јавног позива (оригинал или фотокопија);
5. Меница са меничним писмом и копијом картона депонованих потписа овлашћених лица Подносиоца пријаве, као средство обезбеђења, у случају да се утврди непоштовање уговорних обавеза. Уз меницу се доставља и копија захтева Подносиоца пријаве за регистрацију те менице у Регистру меница и овлашћења Народне банке Србије, који је оверен од стране пословне банке Подносиоца пријаве, као и одштампани образац „Резултати претраге меница - Народна банка Србије“, са веб сајта НБС.

Организатори задржавају право да, уколико је потребно, затраже додатну документацију од Подносиоца пријаве.

Пријава са комплетном пратећом документацијом доставља се **Развојној агенцији Србије,** на адресу **sajmovi@ras.gov.rs и Београд, Кнеза Милоша 12, са назнаком за Јавни позив за учешће на међународном сајму HANNOVER MESSE.**

**Само пријаве са потпуном документацијом сматраће се валидним.**

**Рок за подношење пријаве је 13.03.2020. године**

Испуњеност услова и озбор излагача утврђују организатори у складу са Програмом интернационализације привредних друштава. Програм интернационализације привредних друштава, као и неопходне обрасце можете преузети на интернет преузентацији Развојне агенције Србије [www.ras.gov.rs](http://www.ras.gov.rs) и Привредне коморе Србије [www.pks.rs](http://www.pks.rs).

За све неопходне информације можете контактирати представника Развојне агенције Србије Наталију Терзић на број 011/3398 644 и 069/3397 902 или представника Привредне коморе Србије Нина Мирковић на број 011/3625-145 и 064/0529-834.

1. У смислу Уредбе о правилима за доделу државне помоћи [↑](#footnote-ref-1)